กฎกระทรวงกฎกระทรวงว่าด้วยการกำหนดโรคระบาดโรคหรือลักษณะของสัตว์หรือเนื้อสัตว์ที่ไม่เหมาะสมที่จะใช้เนื้อสัตว์นั้นเป็นอาหารพ.ศ.๒๕๔๖[๑] อาศัยอำนาจตามความในมาตรา ๒๓ มาตรา ๒๔ และมาตรา๓๕ แห่งพระราชบัญญัติควบคุมการฆ่าและจำหน่ายเนื้อสัตว์ พ.ศ. ๒๕๓๕อันเป็นพระราชบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ ข้อ ๑ ให้ยกเลิกกฎกระทรวง ฉบับที่ ๓ (พ.ศ. ๒๕๓๖)ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๓๕ ข้อ ๒ สัตว์ที่เป็นโรคระบาด หรือเป็นโรคหรือมีลักษณะดังต่อไปนี้ให้ถือว่าไม่เหมาะสมที่จะใช้เนื้อสัตว์นั้นเป็นอาหารตามมาตรา ๒๓ (๑) กาฬโรคของสัตว์ปีก (FOWLPLAGUE) (๒) โรคกัมโบโร (GUMBORO)(๓) โรคขี้ขาว (PULLORUM)(๔) โรคไข้ขา (BLACKLEG) (๕) โรคไข้สมองอักเสบจากเชื้อไวรัส (VIRALENCEPHALITIS) (๖)โรคคอนทาเซียสพลูโรมิวมอเนีย (CONTAGIOUS PLEUROPNEMONIA)(๗) โรคนิวคาสเซิล (NEWCASTLE)(๘) โรคทริคิโนซีส (TRICHINOSIS)(๙) โรคบาดทะยัก (TETANUS) (๑๐) โรคบรูเซลโลซีส (FOOT ANDMOUTH DISEASE)(๑๑) โรคปากและเท้าเปื่อย (FOOTAND MOUTH DISEASE)(๑๒) โรคฝีดาษ (FOWLPOX) (๑๓) โรคพาราทูเบอคูโลซีส (PARA TUBERCULOSS หรือ JOHNESDISEASE)(๑๔) โรคพิททาโคซีส (PSITTSCOSSIS)(๑๕) โรคพิษสุนัขบ้า (RABIES)(๑๖) โรคไฟลามทุ่งของสุกร (SWINEERYSIPELAS)(๑๗) โรคมาเร็ก (MAREXS DISEASE)(๑๘) โรคเมลิโอไอโดซีส (MELIOISOSIS)(๑๙)โรคลาริงโกเทรคีไอตีสติดต่อ (INFECTIOU LARYNGOTRACHEITIS)(๒๐) โรคเลปโตสไปโรซีส (LEPTOSPIROSIS)(๒๑) โรคอหิวาต์สุกร (SWINE FEVER)(๒๒) โรคอาโทรฟิกไรไนติส (ATROPHICRHINITIS)(๒๓) โรคแอตติโนบาซิลโลซีส (ACTINOBACILLOSIS)(๒๔) โรคแอตติโนมัยโคซีส (ACTINOMYCOSIS)(๒๕) โรคแอนแทรกซ์ (ANTHRAX)(๒๖) วัณโรค (TUBERCULOSIS)(๒๗) สัตว์ที่ตั้งท้อง หรือสัตว์ที่พึ่งตกลูกใหม่(๒๘)สัตว์ที่ปรากฏชัดว่าได้ฉีดวัคซีนแล้วยังไม่ครบยี่สิบเอ็ดวัน(๒๙) สัตว์ที่เป็นแผล ฝี ทั่ว ๆ ไป(๓๐)สัตว์ที่เป็นโรคระบาดสัตว์ตามกฎหมายว่าด้วยโรคระบาดสัตว์(๓๑) สัตว์ที่ผอมแห้งมาก (EMACIATION)(๓๒) สัตว์ทีมีลักษณะบวมทั้งตัว (GENERALIZEDEDEMA)(๓๓) สัตว์ที่มีสารตกค้างกลุ่มเบต้าอะโกนิสท์ (B- Agonist)(๓๔) สัตว์ที่มีอาการไข้สูงสำหรับสุกรที่มีไข้สูงตั้งแต่ ๑๐๖ องศาฟาเรนไฮท์ขึ้นไป สำหรับ โค กระบือแพะหรือแกะที่มีไข้สูงตั้งแต่ ๑๐๕ องศาฟาเรนไฮท์ขึ้นไปข้อ๓เนื้อสัตว์ที่เป็นโรคหรือมีลักษณะดังต่อไปนี้ให้ถือว่าไม่เหมาะสมที่จะใช้เนื้อสัตว์นั้นเป็นอาหารตามมาตรา ๒๔(๑) เนื้อสัตว์ที่ช้ำหรือมีโลหิตคั่งฝังอยู่ในเนื้อสัตว์นั้น(๒) เนื้อสัตว์ที่เป็นแผล ฝี หนอง เน่าหรือเนื้อตาย (NECROSIS) (๓) เนื้อสัตว์ที่เป็นโรคตามข้อ ๒ (๑) ถึง (๒๖) (๔) เนื้อสัตว์ที่มีกลิ่นปัสสาวะ หรือกลิ่นยา (๕) เนื้อสัตว์ที่มีตัวพยาธิ(๖) เนื้อสัตว์ที่มีโรคโลหิตเป็นพิษ (SEPTICEMIA)(๗) เนื้อสัตว์ที่มีลักษณะเป็นโรคดีซ่าน (JAUNDICE)(๘) เนื้อสัตว์ที่มีลักษณะอักเสบ บวมหรือแข็งเป็นไต (๙) เนื้อสัตว์ที่มีสารตกค้างกลุ่มเบต้าอะโกนิสท์(B - Agonist)(๑๐) เนื้อสัตว์ที่ไม่สะอาด ไม่สด หรือมีสีดำคล้ำประกาศณ วันที่ ๗ ตุลาคม พ.ศ. ๒๕๔๖สรอรรถ กลิ่นประทุมรัฐมนตรีว่าการกระทรวงเกษตรและสหกรณ์หมายเหตุ:-เหตุผลในการประกาศใช้กฎกระทรวงฉบับนี้ คือโดยที่ในปัจจุบันพบว่ามีการใช้สารกลุ่มเบต้าอะโกนิสท์ (B - Agonist) ซัลบูทามอล (Salbutamol)หรือเคลนบูเทอรอล (Clenbuterol) เป็นต้นให้แก่สัตว์โดยเฉพาะสุกรกินเพื่อทำให้ไขมันลดลงซึ่งสารกลุ่มนี้อาจจะตกค้างในเนื้อสัตว์และสะสมในร่างกายผู้บริโภคโดยจะมีผลทำให้หลอดลมขยายตัวนอกจากี้อาจจะมีอาการอื่น เช่น หัวใจเต้นเร็ว กล้ามเนื้อสั่นกระตุกโดยเฉพาะที่มือและความดันโลหิตต่ำ หากได้รับปริมาณมากกอาจทำให้เสียชีวิตได้ ดังนั้นเพื่อให้การควบคุมผลผลิตด้านการปศุสัตว์ได้มาตรฐานและปลอดภัยต่อผู้บริโภคและเพื่อให้สามารถส่งผลผลิตด้านการปศุสัตว์นั้นออกไปจำหน่ายต่างประเทศเป็นจำนวนมากขึ้นรวมทั้งเพ่อให้พนักงานเจ้าหน้าที่สามารถดำเนินการตรวจแยกสัตว์หรือเนื้อสัตว์ที่มีสารกลุ่มเบต้าอะโกนิสท์ (B - Agonist)ตกค้างอยู่และมีอำนาจสั่งงดการฆ่าสัตว์หรือทำลายเนื้อสัตว์ได้สมควรกำหนดลักษณะของสัตว์และเสื้อสัตว์ที่ตรวจพบว่ามีเบต้าอะโกนิสท์ (B -Agonist)ตกค้างในสัตว์หรือเนื้อสัตว์ให้ถือว่าไม่เหมาะสมที่จะใช้เนื้อสัตว์เช่นนั้นเป็นอาหารประกอบกับได้มีการโอนอำนาจหน้าที่ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์จากระทรวงมหาดไทยไปเป็นของกระทรวงเกษตรและสหกรณ์สมควรปรับปรุงกฎกระทรวง ฉบับที่ ๓ (พ.ศ. ๒๕๓๖)ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๓๕ให้เหมาะสมยิ่งขึ้นจึงจำเป็นต้องออกกฎกระทรวงนี้ณัฐดนัย/พิมพ์๗กุมภาพันธ์ ๒๕๕๑ดลธี/จัดทำ๑๓สิงหาคม ๒๕๕๑[๑]ราชกิจจานุเบกษา เล่ม ๑๒๐/ตอนที่ ๑๐๓ ก/หน้า ๔/๑๕ ตุลาคม ๒๕๔๖